ilsp/mcqa_greek_asep huggingface dataset:
Ερώτηση: Η Ευρωπαϊκή Ένωση:
α. Έχει προσχωρήσει στην Ευρωπαϊκή Σύμβαση Δικαιωμάτων του Ανθρώπου
β. Έχει προσχωρήσει στην Ευρωπαϊκή Σύμβαση Δικαιωμάτων του Ανθρώπου και σε όλα τα πρόσθετα πρωτόκολλα αυτής
γ. Έχει προσχωρήσει στην Ευρωπαϊκή Σύμβαση Δικαιωμάτων του Ανθρώπου και στα υπ' αριθ. 1, 2 και 3 πρόσθετα πρωτότοτοκολλα αυτής
δ. Δεν έχει προσχωρήσει ακόμη στην Ευρωπαϊκή Σύμβαση Δικαιωμάτων του Ανθρώπου ή τα πρόσθετα πρωτόκολλα αυτής
Σωστή απάντηση: δ. Δεν έχει προσχωρήσει ακόμη στην Ευρωπαϊκή Σύμβαση Δικαιωμάτων του Ανθρώπου ή τα πρόσθετα πρωτόκολλα αυτής
Ερώτηση: Με τη Συνθήκη της Λισαβόνας:
α. Καταργήθηκε η ομοφωνία στο Ευρωπαϊκό Συμβούλιο
β. Καταργήθηκε η ομοφωνία στο Συμβούλιο
γ. Εισήχθη ειδική διαδικασία με την οποία το Ευρωπαϊκό Κοινοβούλιο νομοθετεί χωρίς τη σύμπραξη του Συμβουλίου στις ειδικώς οριζόμενες περιπτώσεις
δ. Θεσπίστηκε η έκδοση από την Ευρωπαϊκή Επιτροπή εκτελεστικών και κατ' εξουσιοδότηση πράξεων γενικής ισχύος (οδηγιών, κανονισμών και αποφάσεων)
Σωστή απάντηση: δ. Θεσπίστηκε η έκδοση από την Ευρωπαϊκή Επιτροπή εκτελεστικών και κατ’ εξουσιοδότηση πράξεων γενικής ισχύος (οδηγιών, κανονισμών και αποφάσεων)
Ερώτηση: Ποια από τις ακόλουθες προτάσεις ΔΕΝ είναι ορθή;
α. Η ελληνική κυβέρνηση μπορεί να εμποδίσει την έκδοση μιας νομοθετικής πράξης της Ευρωπαϊκής Ένωσης που αφορά την εναρμόνιση του φορολογικού δικαίου
β. Οι αποφάσεις της Ευρωπαϊκής Ένωσης απευθύνονται πάντοτε σε φυσικά ή νομικά πρόσωπα και όχι στα κράτη μέλη
γ. Τα νομοθετικά μέτρα που αποσκοπούν στην εναρμόνιση των νομικών διατάξεων των κρατών μελών που έχουν ως αντικείμενο την εγκαθίδρυση και τη λειτουργία της εσωτερικής αγοράς υιοθετούνται από το Συμβούλιο με ειδική πλειοψηγία, και όχι με ομοφωνία
δ. Η Ευρωπαϊκή Επιτροπή διαθέτει ευρείες εξουσίες ελέγχου και επιβολής των κανόνων της Συνθήκης για τη Λειτουργία της Ευρωπαϊκής Ένωσης (ΣΛΕΕ) για τον ανταγωνισμό μέσω της διεξαγωγής ερευνών για ενδεχόμενες παραβάσεις και της έκδοσης αποφάσεων με τις οποίες επιβάλλονται απαγορεύσεις ή πρόστιμα
Σωστή απάντηση: β. Οι αποφάσεις της Ευρωπαϊκής Ένωσης απευθύνονται πάντοτε σε φυσικά ή νομικά πρόσωπα και όχι στα κράτη μέλη
Ερώτηση: Το άρθρο 195 της Συνθήκης για τη Λειτουργία της Ευρωπαϊκής Ένωσης (ΣΛΕΕ), κατά το οποίο «η Ένωση συμπληρώνει τη δράση των κρατών μελών στον τομέα του τουρισμού», αποτελεί παράδειγμα:
α. Συντρέχουσας αρμοδιότητας της Ευρωπαϊκής Ένωσης
β. Αποκλειστικής αρμοδιότητας της Ευρωπαϊκής Ένωσης
γ. Υποστηρικτικής αρμοδιότητας της Ευρωπαϊκής Ένωσης
δ. Διατάξεως της Συνθήκης με άμεσο αποτέλεσμα
Σωστή απάντηση: γ. Υποστηρικτικής αρμοδιότητας της Ευρωπαϊκής Ένωσης
Ερώτηση: Η Συνθήκη για την Ευρωπαϊκή Ένωση (ΣΕΕ) και η Συνθήκη για τη Λειτουργία της Ευρωπαϊκής Ένωσης (ΣΛΕΕ) έχουν συναφθεί:
α. Για χρονικό διάστημα πενήντα (50) ετών
β. Για χρονικό διάστημα εκατό (100) ετών
γ. Για απεριόριστο χρονικό διάστημα
δ. Για χρονικό διάστημα πενήντα (50) ετών που μπορεί να ανανεωθεί μία μόνο φορά κατόπιν κοινής συμφωνίας των συμβαλλόμενων μερών
Σωστή απάντηση: γ. Για απεριόριστο χρονικό διάστημα
Ερώτηση: Οι πλέον αξιόλογοι συντελεστές της παραγωγής είναι:
α. Χρήμα, Ομόλογα και Μετοχές
β. Ύδωρ, Έδαφος και Γνώση
γ. Επιχειρηματικότητα, Πίστη και Marketing
δ. Έδαφος, Εργασία και Κεφάλαιο
Σωστή απάντηση: δ. Έδαφος, Εργασία  και Κεφάλαιο
Ερώτηση: Η αμοιβή του παραγωγικού συντελεστή έδαφος είναι:
α. Το επιτόκιο
β. Ο τόκος
γ. Η έγγειος πρόσοδος
δ. Το κέρδος
Σωστή απάντηση: γ. Η έγγειος πρόσοδος
Ερώτηση: Η αμοιβή του παραγωγικού συντελεστή κεφάλαιο είναι:
α. Το ενοίκιο
β. Ο τόκος
γ. Το επιτόκιο
δ. Το κέρδος
Σωστή απάντηση: β. Ο τόκος
Ερώτηση: Στο οικονομικό πρόβλημα ΔΕΝ περιλαμβάνεται το ερώτημα:
α. Τι θα παραχθεί;
β. Πώς θα παραχθεί;
γ. Πώς θα διανεμηθεί;
δ. Γιατί θα παραχθεί;
Σωστή απάντηση: δ. Γιατί θα παραχθεί;
Ερώτηση: Ποιος από τους παρακάτω είναι ο κύριος στόχος της οικονομίας;
α. Να μεγιστοποιήσει το εισόδημα για όλους τους πολίτες
β. Να επιλύσει το πρόβλημα της σπανιότητας των πόρων
γ. Να εξισώσει την προσφορά και τη ζήτηση
δ. Να μειώσει τη φορολογία για τις επιχειρήσεις και τα νοικοκυριά
Σωστή απάντηση: β. Να επιλύσει το πρόβλημα της σπανιότητας των πόρων
Ερώτηση: Ο όρος Σπανιότητα στην οικονομική επιστήμη παραπέμπει:
α. Στους περιορισμένους πόρους σε σχέση με τις απεριόριστες ανάγκες
β. Σε αγαθά πολυτελείας
γ. Σε αγαθά πρώτης ανάγκης
δ. Σε αγαθά με υψηλό κόστος ευκαιρίας
Σωστή απάντηση: α. Στους περιορισμένους πόρους σε σχέση με τις απεριόριστες ανάγκες
Ερώτηση: Το απλούστερο οικονομικό κύκλωμα το οποίο ομαδοποιεί τους οικονομικούς φορείς σε νοικοκυριά και επιχειρήσεις περιγράφει:
α. Τις ροές των αγαθών από τις επιχειρήσεις προς τα νοικοκυριά
β. Τις ροές των παραγωγικών συντελεστών από τα νοικοκυριά προς τις επιχειρήσεις
γ. Τις αντίστροφες ροές εισοδήματος προς τα νοικοκυριά και επιχειρηματικών εσόδων από τις δαπάνες των νοικοκυριών σε αγαθά.
δ. Όλες τις λοιπές περιπτώσεις που αναφέρονται
Σωστή απάντηση: δ. Όλες τις λοιπές περιπτώσεις που αναφέρονται
Ερώτηση: Ως Κόστος Ευκαιρίας ορίζεται:
α. Το κατώτατο δυνατό κόστος παραγωγής ενός προϊόντος
β. Το κόστος που αντιστοιχεί στην κατώτατη τιμή αγοράς ενός προϊόντος
γ. Το κόστος που προκύπτει από τη θυσία ενός προϊόντος για την παραγωγή κάποιου άλλου
δ. Την ευκαιρία που έχουν οι καταναλωτές να προμηθευτούν ένα προϊόν σε τιμή κόστους
Σωστή απάντηση: γ. Το κόστος που προκύπτει από τη θυσία ενός προϊόντος για την παραγωγή κάποιου άλλου
Ερώτηση: Εάν το κόστος ευκαιρίας του αγαθού Χ σε όρους του αγαθού Υ είναι ίσο με 5, αυτό σημαίνει ότι:
α. Μια αύξηση της παραγωγής του αγαθού Χ κατά 1% θα έχει ως αποτέλεσμα τη μείωση της παραγωγής του αγαθού Υ κατά 5%
β. Μια αύξηση της παραγωγής του αγαθού Υ κατά 1% θα έχει ως αποτέλεσμα τη μείωση της παραγωγής του αγαθού Χ κατά 5%
γ. Για να παραχθεί μια επιπλέον μονάδα από το αγαθό Χ, θα πρέπει να θυσιαστούν 5 μονάδες από το αγαθό Υ
δ. Για να παραχθεί μια επιπλέον μονάδα από το αγαθό Υ, θα πρέπει να θυσιαστούν 5 μονάδες από το αγαθό Χ
Σωστή απάντηση: γ. Για να παραχθεί μια επιπλέον μονάδα από το αγαθό Χ, θα πρέπει να θυσιαστούν 5 μονάδες από το αγαθό Υ
Ερώτηση: Σύμφωνα με τον Νόμο της Ζήτησης:
α. Όταν μεταβάλλεται η τιμή ενός αγαθού, η ζητούμενη ποσότητα μεταβάλλεται προς την αντίθετη κατεύθυνση, υπό την προϋπόθεση ότι υφίσταται ταυτόχρονη μεταβολή και των λοιπών παραγόντων που επηρεάζουν τη ζήτηση
β. Όταν αυξάνεται η τιμή ενός αγαθού η ζητούμενη ποσότητα μειώνεται υπό την προϋπόθεση ότι υφίσταται ταυτόχρονη μεταβολή του εισοδήματος
γ. Όταν μεταβάλλεται η τιμή ενός αγαθού, η ζητούμενη ποσότητα μεταβάλλεται προς την αντίθετη κατεύθυνση, υπό την προϋπόθεση ότι οι λοιποί παράγοντες παραμένουν αμετάβλητοι
δ. Όταν αυξάνεται η τιμή ενός αγαθού με ταυτόχρονη μείωση του εισοδήματος του καταναλωτή, η ζητούμενη ποσότητα παραμένει σταθερή
Σωστή απάντηση: γ. Όταν μεταβάλλεται η τιμή ενός αγαθού, η ζητούμενη ποσότητα μεταβάλλεται προς την αντίθετη κατεύθυνση, υπό την προϋπόθεση ότι οι λοιποί παράγοντες παραμένουν αμετάβλητοι
Ερώτηση: Μια μετακίνηση κατά μήκος της καμπύλης ζήτησης για κρασί είναι αποτέλεσμα μεταβολής:
α. Της τιμής του κρασιού
β. Της τιμής της μπίρας
γ. Του εισοδήματος των καταναλωτών
δ. Των προτιμήσεων των καταναλωτών για κρασί
Σωστή απάντηση: α. Της τιμής του κρασιού
Ερώτηση: Ποια από τις παρακάτω προτάσεις ΔΕΝ ισχύει;
α. Μία βελτίωση στην τεχνολογία παραγωγής, θα μετατοπίσει την καμπύλη προσφοράς ενός αγαθού προς τα δεξιά
β. Μία αύξηση των τιμών των παραγωγικών συντελεστών, θα μετατοπίσει την καμπύλη προσφοράς ενός αγαθού προς τα αριστερά
γ. Η καμπύλη ζήτησης ενός αγαθού δεν θα μετατοπιστεί καθόλου, αν αυξηθεί η τιμή του
δ. Η καμπύλη ζήτησης ενός αγαθού θα μετατοπιστεί προς τα δεξιά, αν μειωθεί η τιμή του
Σωστή απάντηση: δ. Η καμπύλη ζήτησης ενός αγαθού θα μετατοπιστεί προς τα δεξιά, αν μειωθεί η τιμή του
Ερώτηση: Έστω ένας καταναλωτής θεωρεί ότι τα φασόλια είναι κατώτερο αγαθό. Τι θα συμβεί στην τιμή και στη ζητούμενη ποσότητα ισορροπίας των φασολιών, εάν αυξηθεί το εισόδημα του καταναλωτή;
α. Η τιμή και η ποσότητα θα αυξηθούν
β. Η τιμή και η ποσότητα θα μειωθούν
γ. Η τιμή θα αυξηθεί και η ποσότητα θα μειωθεί
δ. Η τιμή θα μειωθεί και η ποσότητα θα αυξηθεί
Σωστή απάντηση: β. Η τιμή και η ποσότητα θα μειωθούν
Ερώτηση: Έστω ένας καταναλωτής θεωρεί ότι η χρήση ταξί είναι κανονικό αγαθό. Τι θα συμβεί στην καμπύλη ζήτησης της χρήσης ταξί, εάν αυξηθεί το εισόδημα του καταναλωτή;
α. Η καμπύλη ζήτησης θα παραμείνει στη θέση της και οι μεταβολές θα αποτυπωθούν με κίνηση επί της καμπύλης
β. Θα υπάρξει μετατόπιση της καμπύλης προς τα άνω και δεξιά
γ. Θα υπάρξει μετατόπιση της καμπύλης προς τα κάτω και αριστερά
δ. Θα υπάρξει μεταβολή της κλίσης της καμπύλης από αρνητική σε θετική
Σωστή απάντηση: β. Θα υπάρξει μετατόπιση της καμπύλης προς τα άνω και δεξιά
Ερώτηση: Σύμφωνα με τον Νόμο της Προσφοράς:
α. Όταν αυξάνεται η τιμή ενός αγαθού η προσφερόμενη ποσότητα αυξάνεται, υπό την προϋπόθεση ότι υπάρχει ταυτόχρονη μεταβολή και των λοιπών παραγόντων που επηρεάζουν την προσφορά
β. Όταν αυξάνεται η τιμή ενός αγαθού η προσφερόμενη ποσότητα μειώνεται υπό την προϋπόθεση ότι υπάρχει ταυτόχρονη μεταβολή του εισοδήματος των καταναλωτών
γ. Όταν αυξάνεται η τιμή ενός αγαθού η προσφερόμενη ποσότητα αυξάνεται, υπό την προϋπόθεση ότι οι λοιποί παράγοντες που επηρεάζουν την προσφορά παραμένουν σταθεροί
δ. Όταν αυξάνεται η τιμή ενός αγαθού με ταυτόχρονη αύξηση του εισοδήματος του καταναλωτή η προσφερόμενη ποσότητα παραμένει σταθερή
Σωστή απάντηση: γ. Όταν αυξάνεται η τιμή ενός αγαθού η προσφερόμενη ποσότητα αυξάνεται, υπό την προϋπόθεση ότι οι λοιποί παράγοντες που επηρεάζουν την προσφορά παραμένουν σταθεροί
Ερώτηση: Όταν η καμπύλη προσφοράς ενός αγαθού είναι πλήρως ανελαστική και η ζήτηση για το αγαθό αυτό μειώνεται, τι θα συμβεί στην τιμή του αγαθού αυτού;
α. Η τιμή του αγαθού θα αυξηθεί
β. Η τιμή του αγαθού θα μειωθεί
γ. Η τιμή του αγαθού θα παραμείνει σταθερή
δ. Δεν υπάρχουν επαρκείς πληροφορίες για να δοθεί απάντηση
Σωστή απάντηση: β. Η τιμή του αγαθού θα μειωθεί
Ερώτηση: Η ελαστικότητα προσφοράς για ένα αγαθό είναι ίση με 0,5. Αυτό σημαίνει ότι:
α. Μία αύξηση της τιμής του προϊόντος κατά 10% θα έχει ως αποτέλεσμα να μειωθεί η προσφερόμενη ποσότητα κατά 0,5%
β. Μία αύξηση της τιμής του προϊόντος κατά 10 νομισματικές μονάδες θα οδηγήσει σε αύξηση της προσφερόμενης ποσότητας κατά 5 μονάδες
γ. Μία αύξηση της τιμής του προϊόντος κατά 10% θα έχει ως αποτέλεσμα να αυξηθεί η προσφερόμενη ποσότητα κατά 5%
δ. Μία μείωση της τιμής του προϊόντος κατά 10% θα οδηγήσει σε αύξηση της προσφερόμενης ποσότητας κατά 5%
Σωστή απάντηση: γ. Μία αύξηση της τιμής του προϊόντος κατά 10% θα έχει ως αποτέλεσμα να αυξηθεί η προσφερόμενη ποσότητα κατά 5%
Ερώτηση: Μια Κυπριακή εταιρεία έχει ένα εστιατόριο στην Ελλάδα. Ποιο από τα ακόλουθα είναι ορθό;
α. Η αξία των αγαθών και υπηρεσιών που παράγει το εστιατόριο συμπεριλαμβάνεται τόσο στο Κυπριακό όσο και στο Ελληνικό Ακαθάριστο Εγχώριο Προϊόν (ΑΕΠ)
β. Η μισή αξία των αγαθών και υπηρεσιών που παράγει το εστιατόριο περιλαμβάνεται στο Κυπριακό ΑΕΠ και το άλλο μισό στο Ελληνικό ΑΕΠ
γ. Η αξία των αγαθών και υπηρεσιών που παράγει το εστιατόριο συμπεριλαμβάνεται στο Ελληνικό ΑΕΠ και όχι στο Κυπριακό ΑΕΠ
δ. Η αξία των αγαθών και υπηρεσιών που παράγει το εστιατόριο συμπεριλαμβάνεται στο Κυπριακό ΑΕΠ και όχι στο Ελληνικό ΑΕΠ
Σωστή απάντηση: γ. Η αξία των αγαθών και υπηρεσιών που παράγει το εστιατόριο συμπεριλαμβάνεται στο Ελληνικό ΑΕΠ και όχι στο Κυπριακό ΑΕΠ
Ερώτηση: Το Ακαθάριστο Εγχώριο Προϊόν (ΑΕΠ) αφορά:
α. Την αγοραία αξία όλων των αγαθών και υπηρεσιών μέσα στα όρια της χώρας σε μια δεδομένη χρονική περίοδο
β. Την αγοραία αξία όλων των αγαθών και υπηρεσιών που παράγονται από υπηκόους της χώρας, ανεξάρτητα με την χώρα διαμονής, σε μια δεδομένη χρονική περίοδο
γ. Την αγοραία αξία όλων των τελικών αγαθών και υπηρεσιών που παράγονται μέσα στα όρια της χώρας σε μια δεδομένη χρονική περίοδο
δ. Την αγοραία αξία όλων των τελικών αγαθών και υπηρεσιών που παράγονται από υπηκόους της χώρας, ανεξάρτητα με την χώρα διαμονής, σε μια δεδομένη χρονική περίοδο
Σωστή απάντηση: γ. Την αγοραία αξία όλων των τελικών αγαθών και υπηρεσιών που παράγονται μέσα στα όρια της χώρας σε μια δεδομένη χρονική περίοδο
Ερώτηση: Αν σε μια χώρα παράνομες δραστηριότητες γίνουν νόμιμες τότε το Ακαθάριστο Εγχώριο Προϊόν (ΑΕΠ):
α. Σίγουρα μειώνεται
β. Σίγουρα αυξάνεται
γ. Δεν επηρεάζεται αφού στο ΑΕΠ περιλαμβάνονται και νόμιμες και παράνομες δραστηριότητες
δ. Καμία από τις λοιπές απαντήσεις δεν είναι σωστή
Σωστή απάντηση: β. Σίγουρα αυξάνεται
Ερώτηση: Ο Αντρέας πληρώνει κάποιον για να του καθαρίζει τον κήπο του, ενώ ο Γιώργος καθαρίζει μόνος του τον κήπο του. Βάση αυτών των δύο πρακτικών ποια από τις ακόλουθες δηλώσεις είναι η ορθή:
α. Μόνο οι πληρωμές του Αντρέα περιλαμβάνονται στο Ακαθάριστο Εγχώριο Προϊόν (ΑΕΠ)
β. Και οι πληρωμές του Αντρέα αλλά και η κατ΄ εκτίμηση αξία των υπηρεσιών καθαρισμού του Γιώργου περιλαμβάνονται στο ΑΕΠ
γ. Ούτε οι πληρωμές του Αντρέα αλλά ούτε και η κατ’ εκτίμηση αξία των υπηρεσιών καθαρισμού του Γιώργου περιλαμβάνονται στο ΑΕΠ
δ. Οι πληρωμές του Αντρέα σίγουρα περιλαμβάνονται στο ΑΕΠ, ενώ η κατ’ εκτίμηση αξία των υπηρεσιών καθαρισμού του Γιώργου περιλαμβάνεται στο ΑΕΠ μόνο αν ο Γιώργος, εθελοντικά, πληροφορήσει την κυβέρνηση για την αξία αυτών των υπηρεσιών
Σωστή απάντηση: α. Μόνο οι πληρωμές του Αντρέα περιλαμβάνονται στο Ακαθάριστο Εγχώριο Προϊόν (ΑΕΠ)
Ερώτηση: Ποιο από τα ακόλουθα στοιχεία ΔΕΝ περιλαμβάνεται στον υπολογισμό του Ακαθάριστου Εγχώριου Προϊόντος (ΑΕΠ) της Ελλάδας;
α. Τα κέρδη του καταστήματος Χ στην Πάτρα
β. Οι μισθοί που καταβάλλονται στους υπαλλήλους της Τράπεζας Ψ στη Λάρισα
γ. Η αύξηση του κύκλου εργασιών της ελληνικής Τράπεζας Φ στο Βουκουρέστι
δ. Η αγορά μιας νέας ηλεκτρικής κουζίνας στην Κοζάνη
Σωστή απάντηση: γ. Η αύξηση του κύκλου εργασιών της ελληνικής Τράπεζας Φ στο Βουκουρέστι
Ερώτηση: Ποιο από τα ακόλουθα ΔΕΝ περιλαμβάνεται στο ελληνικό Ακαθάριστο Εγχώριο Προϊόν (ΑΕΠ);
α. Η αγορά ενός καινούργιου κινέζικου κινητού
β. Η δαπάνη του κράτους για την κατασκευή ενός δρόμου
γ. Οι πωλήσεις ελληνικής φέτας στο εξωτερικό
δ. Η αγορά ενός καινούργιου σπιτιού στην Αρκαδία
Σωστή απάντηση: α. Η αγορά ενός καινούργιου κινέζικου κινητού
Ερώτηση: Εάν ο πληθυσμός μιας οικονομίας είναι 10 εκατομμύρια και το κατά κεφαλή ονομαστικό ΑΕΠ (Ακαθάριστο Εγχώριο Προϊόν) είναι 10.000 ευρώ τότε το πραγματικό ΑΕΠ είναι:
α. 1000 εκατομμύρια ευρώ
β. 100 δις ευρώ
γ. 100 εκατομμύρια ευρώ
δ. Δεν επαρκούν τα δεδομένα για να δοθεί απάντηση
Σωστή απάντηση: δ. Δεν επαρκούν τα δεδομένα για να δοθεί απάντηση
Ερώτηση: To πραγματικό ΑΕΠ είναι το ονομαστικό ΑΕΠ προσαρμοσμένο:
α. Ώστε να αποφεύγεται διπλός υπολογισμός
β. Σε μεταβολές των τιμών
γ. Σε μεταβολές του πληθυσμού
δ. Σε μεταβολές των εισαγωγών
Σωστή απάντηση: β. Σε μεταβολές των τιμών
Ερώτηση: Υποθέστε ότι ο Αποπληθωριστής του ΑΕΠ του έτους 2023 με έτος βάσης το 2015 είναι 105. Αυτό σημαίνει ότι:
α. Το μέσο επίπεδο τιμών των καταναλωτικών αγαθών και υπηρεσιών ήταν κατά 5% υψηλότερο το 2023 σε σχέση με το 2015
β. Το μέσο επίπεδο τιμών των αγαθών και υπηρεσιών που περιλαμβάνονται στο ΑΕΠ ήταν κατά 5% υψηλότερο το 2023 σε σχέση με το 2015
γ. Το ονομαστικό ΑΕΠ του 2015 ήταν κατά 105% χαμηλότερο από το ονομαστικό ΑΕΠ του 2023
δ. Το πραγματικό ΑΕΠ του 2023 σε σταθερές τιμές του 2015 ήταν κατά 23% υψηλότερο από το πραγματικό ΑΕΠ του 2015
Σωστή απάντηση: β. Το μέσο επίπεδο τιμών των αγαθών και υπηρεσιών που περιλαμβάνονται στο ΑΕΠ ήταν κατά 5% υψηλότερο το 2023 σε σχέση με το 2015
Ερώτηση: Η Ανεργία Τριβής οφείλεται:
α. Σε έλλειψη πληροφόρησης που να συνδέει άμεσα τα κενά θέσεων εργασίας των επιχειρήσεων με τους ανέργους που έχουν τις κατάλληλες δεξιότητες για τις κενές θέσεις
β. Στην έλλειψη γνώσεων πληροφορικής από τους ανέργους
γ. Στην ανεπάρκεια της καταναλωτικής πίστης στην οικονομία
δ. Στην αποβιομηχάνιση μιας οικονομίας
Σωστή απάντηση: α. Σε έλλειψη πληροφόρησης που να συνδέει άμεσα τα κενά θέσεων εργασίας των επιχειρήσεων με τους ανέργους που έχουν τις κατάλληλες δεξιότητες για τις κενές θέσεις
Ερώτηση: Σε ποια από τις παρακάτω περιπτώσεις έχουμε διαρθρωτική ανεργία;
α. Ο/Η Χ απορρίπτει μια πρόταση εργασίας γιατί πιστεύει ότι μπορεί να εξασφαλίσει υψηλότερο μισθό σε μια άλλη επιχείρηση
β. Ο/Η Ψ επανεισέρχεται στην αγορά εργασίας και ψάχνει για απασχόληση
γ. Το 2023, με την αύξηση του πληθωρισμού, η Κεντρική Ευρωπαϊκή Τράπεζα αυξάνει τα επιτόκια στην Ευρωζώνη, μειώνοντας τη συνολική ζήτηση και επομένως και την οικονομική δραστηριότητα
δ. Η μονάδα Ω παραγωγής ηλεκτρολογικού υλικού κλείνει λόγω χαμηλής ποιότητας των προϊόντων της, απολύοντας όλους/όλες τους/τις εργαζόμενους/ες
Σωστή απάντηση: δ. Η μονάδα Ω παραγωγής ηλεκτρολογικού υλικού κλείνει λόγω χαμηλής ποιότητας των προϊόντων της, απολύοντας όλους/όλες τους/τις εργαζόμενους/ες
Ερώτηση: Ένα άτομο μετακόμισε από την Αθήνα στη Θεσσαλονίκη, όπου βρήκε κατάλληλη (αντίστοιχη των προσόντων του) εργασία μετά από αναζήτηση 3 μηνών. Στο διάστημα αυτό, το εν λόγω άτομο συμπεριλαμβανόταν:
α. Σε αυτούς που δεν επιθυμούν να εργαστούν
β. Στη διαρθρωτική ανεργία
γ. Στο φυσικό ποσοστό ανεργίας
δ. Στην κυκλική ανεργία
Σωστή απάντηση: γ. Στο φυσικό ποσοστό ανεργίας
Ερώτηση: Αν υποθέσουμε ότι στη χώρα Χ το φυσικό ποσοστό ανεργίας είναι 5% και το πραγματικό ποσοστό ανεργίας είναι 7%, τότε:
α. Το παραγωγικό κενό είναι αρνητικό
β. Το παραγωγικό κενό είναι θετικό
γ. Η κυκλική ανεργία είναι μηδενική
δ. Το πραγματικό συνολικό προϊόν είναι ίσο με το δυνητικό προϊόν
Σωστή απάντηση: α. Το παραγωγικό κενό είναι αρνητικό
Ερώτηση: Σύμφωνα με την έρευνα εργατικού δυναμικού ένας άνδρας ο οποίος επιλέγει ως μοναδική απασχόληση να παραμένει στο σπίτι και να φροντίζει το νοικοκυριό είναι:
α. Άνεργος
β. Απασχολούμενος
γ. Μη εργατικό δυναμικό
δ. Μη εντασσόμενος στις ανωτέρω κατηγορίες
Σωστή απάντηση: γ. Μη εργατικό δυναμικό
Ερώτηση: Ο πληθωρισμός ορίζεται ως:
α. Η διαχρονική αύξηση του επιπέδου των τιμών
β. Η μείωση του πραγματικού μισθού
γ. Η αύξηση των τιμών των βασικών αγαθών
δ. Η αύξηση του ονομαστικού μισθού
Σωστή απάντηση: α. Η διαχρονική αύξηση του επιπέδου των τιμών
Ερώτηση: Αν το κόστος ενός καλαθιού αγοράς αυξηθεί από 100 ευρώ το έτος 1, σε 108 ευρώ το έτος 2, ποια είναι η τιμή του δείκτη τιμών καταναλωτή το έτος 2, εάν το έτος 1 είναι έτος βάσης;
α. 8
β. 10,8
γ. 100
δ. 108
Σωστή απάντηση: δ. 108
Ερώτηση: Εάν ο δείκτης τιμών καταναλωτή αυξηθεί από 70 σε 105 (δηλαδή 35 μονάδες) από το ένα έτος στο επόμενο, ο ρυθμός πληθωρισμού στη διάρκεια αυτής της περιόδου ήταν:
α. 20%
β. 35%
γ. 40%
δ. 50%
Σωστή απάντηση: δ. 50%
Ερώτηση: Εάν το κόστος ενός καλαθιού αγοράς μειωθεί από 100 ευρώ το έτος 2023 σε 95 ευρώ το έτος 2024, ποια είναι η τιμή του δείκτη τιμών καταναλωτή το έτος 2024, εάν το έτος 2023 είναι το έτος βάσης:
α. 5
β. 105
γ. 100
δ. Καμία από τις λοιπές απαντήσεις δεν είναι σωστή
Σωστή απάντηση: δ. Καμία από τις λοιπές απαντήσεις δεν είναι σωστή
Ερώτηση: Ο πληθωρισμός ζήτησης εμφανίζεται όταν:
α. Μεταβάλλονται σημαντικά οι δημόσιες δαπάνες
β. Μεταβάλλονται δραστικά οι άμεσοι φόροι
γ. Η συνολική ζήτηση υπερβαίνει το παραγόμενο προϊόν στην πλήρη απασχόληση
δ. Οποτεδήποτε, η συνολική ζήτηση υπερβαίνει το παραγόμενο προϊόν
Σωστή απάντηση: γ. Η συνολική ζήτηση υπερβαίνει το παραγόμενο προϊόν στην πλήρη απασχόληση
Ερώτηση: Το επίσημο ποσοστό καθώς και ο προσδιορισμός του ορίου ή κατωφλίου φτώχειας προκύπτει:
α. Από την έρευνα εργατικού δυναμικού της ΕΛΣΤΑΤ
β. Από την απογραφή πληθυσμού και κατοικιών της ΕΛΣΤΑΤ
γ. Από την επεξεργασία των φορολογικών δηλώσεων
δ. Από την έρευνα εισοδήματος και συνθηκών διαβίωσης της ΕΛΣΤΑΤ
Σωστή απάντηση: δ. Από την έρευνα εισοδήματος και συνθηκών διαβίωσης της ΕΛΣΤΑΤ
Ερώτηση: Σύμφωνα με την Ελληνική Στατιστική Αρχή, κατώφλι της φτώχειας, μετά τις κοινωνικές μεταβιβάσεις, ορίζεται το ποσοστό των ατόμων που ζουν σε νοικοκυριά, των οποίων το συνολικό ισοδύναμο διαθέσιμο εισόδημα είναι χαμηλότερο από:
α. Το 60% του εθνικού διάμεσου ισοδύναμου διαθέσιμου εισοδήματος
β. Το 50% του εθνικού διάμεσου ισοδύναμου διαθέσιμου εισοδήματος
γ. Το 40% του εθνικού διάμεσου ισοδύναμου διαθέσιμου εισοδήματος
δ. Το 35% του εθνικού διάμεσου ισοδύναμου διαθέσιμου εισοδήματος
Σωστή απάντηση: α. Το 60% του εθνικού διάμεσου ισοδύναμου διαθέσιμου εισοδήματος
Ερώτηση: Ως Απόλυτη Φτώχεια ορίζεται:
α. Η αδυναμία ατόμων ή νοικοκυριών να απολαύσουν ένα επαρκές επίπεδο απαραίτητων αγαθών και υπηρεσιών
β. Η αδυναμία ατόμων ή νοικοκυριών να απολαύσουν ένα επαρκές επίπεδο διατροφής
γ. Η διαβίωση με αποκλειστικό εισόδημα την εθνική σύνταξη ή το επίδομα ανεργίας
δ. Η διαβίωση σε δομές πρόνοιας
Σωστή απάντηση: α. Η αδυναμία ατόμων ή νοικοκυριών να απολαύσουν ένα επαρκές επίπεδο απαραίτητων αγαθών και υπηρεσιών
Ερώτηση: Ποιο από τα ακόλουθα είναι παράδειγμα επεκτατικής δημοσιονομικής πολιτικής;
α. Μείωση των επιτοκίων
β. Μείωση κρατικών μεταβιβαστικών πληρωμών
γ. Αύξηση της φορολογίας
δ. Αύξηση των δημοσίων δαπανών
Σωστή απάντηση: δ. Αύξηση των δημοσίων δαπανών
Ερώτηση: Ποιο από τα παρακάτω μέτρα θεωρείται ότι καταπολεμά τον πληθωρισμό ζήτησης;
α. Η μείωση του Φόρου Προστιθέμενης Αξίας (ΦΠΑ)
β. Η δραστική μείωση ορισμένων κατηγοριών άμεσων φόρων
γ. Η αύξηση των μεταβιβαστικών πληρωμών
δ. Η αύξηση των Φόρων Εισοδήματος Φυσικών Προσώπων
Σωστή απάντηση: δ. Η αύξηση των Φόρων Εισοδήματος Φυσικών Προσώπων
Ερώτηση: Ποιο από τα παρακάτω αποτελεί μέτρο ενεργητικής πολιτικής απασχόλησης;
α. Η παροχή προγραμμάτων κατάρτισης στους ανέργους που προέρχονται από μαζικές απολύσεις μιας βιομηχανικής μονάδας
β. Η αύξηση των επιδομάτων ανεργίας στους εποχικούς ανέργους του κλάδου του τουρισμού
γ. Η παροχή επιδόματος αλληλεγγύης στους χαμηλόμισθους απασχολούμενους του κλάδου της ενέργειας
δ. Η αύξηση του ονομαστικού μισθού
Σωστή απάντηση: α. Η παροχή προγραμμάτων κατάρτισης στους ανέργους που προέρχονται από μαζικές απολύσεις μιας βιομηχανικής μονάδας
Ερώτηση: Ποια από τις παρακάτω περιπτώσεις θα μπορούσε να αποτελέσει επεκτατική πολιτική με ταυτόχρονη βελτίωση της κατανομής του εισοδήματος;
α. Μείωση των έμμεσων φόρων στα είδη πρώτης ανάγκης
β. Μείωση των άμεσων φόρων
γ. Μείωση του του ανώτατου φορολογικού συντελεστή
δ. Μείωση των κρατικών δαπανών
Σωστή απάντηση: α. Μείωση των έμμεσων φόρων στα είδη πρώτης ανάγκης
Ερώτηση: Ποια από τις παρακάτω περιπτώσεις θεωρείτε ότι θα μπορούσε να οδηγήσει σίγουρα σε ανακατανομή του εισοδήματος υπέρ των ασθενέστερων;
α. Η κυβέρνηση μειώνει τον οριακό φορολογικό συντελεστή του ανώτερου εισοδηματικού κλιμακίου
β. Η κυβέρνηση διατηρεί σταθερή τη σχέση έμμεσων και άμεσων φόρων
γ. Η κυβέρνηση αυξάνει το ποσοστό των φορολογικών εσόδων που προέρχονται από τους έμμεσους φόρους
δ. Σε καμία από τις λοιπές περιπτώσεις
Σωστή απάντηση: δ. Σε καμία από τις λοιπές περιπτώσεις
Ερώτηση: Ποιος φορέας έχει την ευθύνη για την άσκηση νομισματικής πολιτικής (ΝΠ) στη χώρα μας;
α. Η ΝΠ ασκείται από την Ευρωπαϊκή Κεντρική Τράπεζα και εφαρμόζεται από το Κέντρο Προγραμματισμού και Οικονομικών Ερευνών (ΚΕΠΕ)
β. Η ΝΠ ασκείται από την Ευρωπαϊκή Κεντρική Τράπεζα και εφαρμόζεται από την Εθνική Τράπεζα της Ελλάδος
γ. Η ΝΠ ασκείται από την Ευρωπαϊκή Κεντρική Τράπεζα και εφαρμόζεται από την Τράπεζα της Ελλάδος
δ. Η ΝΠ ασκείται από την Ευρωπαϊκή Κεντρική Τράπεζα και εφαρμόζεται από το Υπουργείο Εθνικής Οικονομίας και Οικονομικών
Σωστή απάντηση: γ. Η ΝΠ ασκείται από την Ευρωπαϊκή Κεντρική Τράπεζα και εφαρμόζεται από την Τράπεζα της Ελλάδος
Ερώτηση: Ποιο από τα παρακάτω αποτελεί μέτρο περιοριστικής νομισματικής πολιτικής:
α. Η μείωση των επιτοκίων
β. η αύξηση των επιτοκίων
γ. Η μείωση του κατώτατου μισθού
δ. Η αύξηση του κατώτατου μισθού
Σωστή απάντηση: β. η αύξηση των επιτοκίων
Ερώτηση: Ποια θεωρείτε ότι θα είναι η επίπτωση στο επίπεδο ισορροπίας του Εθνικού Εισοδήματος (ΕΕ) από την επιβολή επιπλέον φόρων στα ανώτερα εισοδηματικά κλιμάκια, που συνοδεύεται από ταυτόχρονη ισόποση αύξηση των μεταβιβαστικών πληρωμών στα νοικοκυριά που βρίσκονται σε κατάσταση φτώχειας και κοινωνικού αποκλεισμού;
α. Το ΕΕ θα αυξηθεί
β. Το ΕΕ θα μειωθεί
γ. Το ΕΕ θα παραμείνει σταθερό
δ. Στα πρώτα στάδια της πολλαπλασιαστικής διαδικασίας θα αυξηθεί αλλά τελικώς θα μειωθεί
Σωστή απάντηση: α. Το ΕΕ θα αυξηθεί
Ερώτηση: Σε ποια από τις παρακάτω περιπτώσεις θεωρείτε ότι μία αύξηση της δαπάνης για δημόσια έργα, θα μπορούσε να αποτελέσει αποτελεσματικό μέτρο:
α. Για την αντιμετώπιση του πληθωρισμού ζήτησης
β. Για την αντιμετώπιση του στασιμοπληθωρισμού
γ. Για την αντιμετώπιση της ύφεσης
δ. Για την αντιμετώπιση της ακρίβειας
Σωστή απάντηση: γ. Για την αντιμετώπιση της ύφεσης
Ερώτηση: Ποιο από τα παρακάτω ΔΕΝ είναι δημόσια δαπάνη;
α. Μεταβιβαστικές πληρωμές
β. Τόκοι δημοσίου χρέους
γ. Εισφορές κοινωνικής ασφάλισης
δ. Επιδόματα δημοσίου
Σωστή απάντηση: γ. Εισφορές κοινωνικής ασφάλισης